Οι φετινές μας διακοπές θα μας μείνουν αξέχαστες. Αρχικά, είχαμε προγραμματίσει δυο ημέρες να μείνουμε, όμως ακυρώσαμε τα σχέδια που είχαμε και ευτυχώς καταφέραμε να μείνουμε κι άλλες 15 ημέρες. Το σπίτι είναι πραγματικά όπως φαίνεται στις φωτογραφίες. Άνετο, με προσεγμένη διακόσμηση, όμορφο κήπο και εξοπλισμένο πλήρως. Βρίσκεται σε ένα όμορφο, ήσυχο χωριό, πολύ κοντά στην θάλασσα και σε συγκοινωνίες. Δεν μας έλειψε απολύτως τίποτα, και παρόλο που φοβόμουν για τα σεντόνια και τις πετσέτες (μήπως μας λείψουν) επειδή παλιότερα είχα παρόμοιο πρόβλημα σε διάφορα διαμερίσματα που είχα νοικιάσει, εδώ μπορώ να πω πως πραγματικά υπήρχε αφθονία. Η Hannelore και η Χριστίνα η οποία μας υποδέχτηκε με μεγάλη χαρά, είναι πολύ φιλικές, καλοσυνάτες, με ευγένεια και πρόθυμες να μας βοηθήσουν σε οτιδήποτε, αν και η αλήθεια είναι πως δεν χρειαστήκαμε κάτι, γιατί όλα ήταν άψογα οργανωμένα απο την μεριά τους. Τα παιδιά μας ενθουσιάστηκαν απο την πρώτη στιγμή με το σπίτι, και τον κήπο όπου μπορούσαν να παίξουν άνετα και ελεύθερα.
Σας ευχαριστούμε πολύ για όλα, γιατί βοηθήσατε στο να γίνουν οι φετινές μας διακοπές ξεχωριστές, και είμαι σίγουρη πως του χρόνου θα τα ξαναπούμε!!!